Maratonul Resuscitării - Ediția I
2025-09-20 11:00 - 21:00 (Europe/Bucharest) | Promenada Mall, Calea Severinului 61, Craiova, Dolj, România
Învață să acorzi primul ajutor în caz de stop cardiorespirator!Maratonul Resuscitării – Ediția I – CraiovaPromenada Craiova
Ce este Maratonul Resuscitării?Maratonul Resuscitării este o inițiativă lansată la nivelul SMURD Cluj și extinsă național de Fundația pentru SMURD prin care ne dorim educarea populației cu privire la importanța vitală a acordării primului ajutor în caz de stop cardiorespirator.
De ce este vital să participi?4 din 5 stopuri cardiorespiratorii se întâmplă acasă.Dacă până la sosirea echipajelor de urgență victima nu beneficiază de manevre de resuscitare din partea celor din jur, șansele ca aceasta să supraviețuiască scad cu 10% în fiecare minut care trece.
Având în vedere datele menționate mai sus, este de la sine înțeles că dacă ne confruntăm vreodată cu o situație în care suntem martor al unei persoane care a suferit un stop cardiorespirator, șansele de supraviețuire ale victimei depind în cea mai mare măsură de reacția noastră.
Recunoașterea rapidă a stopului cardiorespirator, apelarea serviciilor de urgență prin numărul unic și aplicarea manevrelor de resuscitare până la preluarea victimei de către echipajele medicale de urgență sunt vitale pentru supraviețuire și recuperare cu un deficit neurologic cât mai redus.
Cum se desfășoară Maratonul Resuscitării?În cadrul evenimentului, împreună cu peste 50 de medici, paramedici, asistenți, studenți la medicină și voluntari SMURD, veți exersa pe manechine, în cadrul stațiilor practice, cum recunoașteți și cum trebuie să acționați în cazul unui stop cardiorespirator.
Maratonul va cuprinde peste 15 stații practice cu câte 2 instructori fiecare, ce vor oferi instruiri succesive a câte 30 de minute. Acestea se vor relua pe toată durata evenimentului pentru fiecare nou grup de participanți.
Participarea este gratuită, înscrierea în prealabil nefiind necesară, evenimentul desfășurându-se în Promenada Craiova în intervalul orar 11.00 – 21.00.

Sănătatea - noua monedă a antreprenorilor
2025-10-13 18:00 - 19:30 | Ramada Plaza Craiova, Calea Bucuresti, nr 1, Craiova, Dolj, România
Club Afaceri Craiova organizează pe 13 octombrie 2025, de la ora 18:00, la Ramada Plaza Craiova, un eveniment dedicat conexiunii dintre mediul de business și sănătate.
Împreună cu Dr. Ciprian Nicolae – medic și antreprenor în domeniul sănătății, vom discuta despre cât de mult contează sănătatea pentru performanța antreprenorilor, care sunt riscurile la care ne expunem atunci când o neglijăm și ce soluții avem la îndemână pentru a construi un stil de viață echilibrat.
Acces în sală:• Gratuit pentru membrii Club Afaceri Craiova• Pentru non-membri: 40 lei / persoană, plata cash la eveniment
Înscrieri: https://forms.gle/riZhSEhgS8dt3uea7
Vă așteptăm cu drag să descoperim împreună de ce sănătatea este cea mai valoroasă resursă a antreprenorilor!

MEDCARE 360
2025-11-07 09:00 - 2025-11-09 12:00 | Dolj
MEDCARE 360 își propune să reunească profesioniștii din domeniul sănătății – asistenți medicali, tehnicieni, medici primari / specialiști / rezidenți și studenți – pentru a explora noi direcții și a dezvolta colaborări interdisciplinare în practica medicală.
Conferința va cuprinde sesiuni științifice, workshop-uri și discuții interactive ce vor pune accentul pe inovație, excelență profesională și dezvoltarea unor soluții eficiente în practica de zi cu zi.

Caravana Sănătății Orale
2026-03-14 09:00 - 2026-03-15 17:00 | Piața Mihai Viteazul, Craiova, Dolj, România
Caravana Sănătății Orale
14-15 martie – Craiova, Piața Mihai Viteazul

Cu ocazia Zilei Mondiale a Sănătății Orale, celebrată în fiecare an în data de 20 Martie, Haleon România, lider global în sănătatea consumatorului, și Salvați Copiii România lansează o inițiativă națională menită să susțină sănătatea orală a copiilor din comunități vulnerabile, prin acces la produse esențiale și educație pentru prevenție
În cadrul campaniei „Rutina ta zilnică de îngrijire orală”, mii de copii din întreaga țară vor primi produse de bază pentru igiena orală, precum pastă și periuțe de dinți, alături de sesiuni educaționale despre importanța periajului zilnic și a prevenției.
Haleon derulează Caravana Sănătății Orale, un program dedicat publicului larg, care are loc în mai multe orașe din țară, în luna martie și începutul lunii aprilie. Inițiativa oferă evaluări gratuite pentru sensibilitatea dentară și sănătatea gingiilor, evidențiind importanța alegerii produselor potrivite nevoilor individuale.
Rutina ta zilnică de îngrijire orală începe cu o vizită la Caravana Sănătății Orale. Toată luna martie, Haleon (Parodontax & Sensodyne) și Salvați Copiii România străbat România în lung și-n lat să aducă prevenția mai aproape de tine, printr-o caravană națională dedicată educației și evaluării sănătății orale.
În cadrul Caravanei, poți beneficia de:

controale și testări gratuite, oferite de medici stomatologi
testarea gratuită a plăcii bacteriene
evaluarea sensibilității dentare
recomandări personalizate din partea medicilor stomatologi privind o rutină de îngrijire orală sănătoasă și adaptată nevoilor individuale
premii și surprize, pentru a încuraja adoptarea obiceiurilor zilnice corecte

Caravana Sănătății Orale transformă prevenția într-o experiență accesibilă, practică și relevantă, ajutând oamenii să înțeleagă că o rutină zilnică de îngrijire orală sănătoasă începe cu informația corectă și recomandarea unui specialist.
